Julita Inca
yrazes@gmail.com 2011
Ekaterina Gerasimova
kittykat3756@gmail.com
Módosítsa a telítettséget, kontrasztot, fényerőt és árnyalatot a fényképek és videók jobb megjelenítéséért.
Kelemen Gábor
kelemeng at gnome dot hu 2011, 2012, 2013, 2014.
Meskó Balázs
mesko dot balazs at fsf dot hu 2021.

# A fényképeim és videóim rosszul néznek ki

Ha fényképei vagy videói túl sötétek, vagy a színek nem valósághűek, akkor próbálja meg módosítani a telítettségüket, kontrasztjukat, fényerejüket és árnyalatukat:

Nyomja meg az ablak jobb felső sarkában lévő menügombot, és válassza a Beállítások Kép lehetőséget.

Mozgassa a csúszkákat a webkamerájához legmegfelelőbb beállítások megtalálása érdekében.

Nyomja meg a Bezárás gombot, és ellenőrizze, hogy az előnézet jobban néz-e ki.

# A Kép tulajdonságai alatti különböző beállítások (balról jobbra): fényerő, kontraszt, árnyalat és telítettség

# Fényerő

A fényerő növelése világosabbá teszi a fényképeket és videókat. Ha azonban sötét szobában tartózkodik, a fényerő növelése a képet zajosabbá teszi.

# Kontraszt

A nagyobb kontraszt hatására a sötétebb és világosabb színek közti különbség nőni fog. Ha a kép kifakultnak tűnik, akkor próbálja meg növelni a kontrasztot.

# Árnyalat

Az árnyalat megváltoztatásakor a kép egy színt kap. Ha a kép színei hibásnak tűnnek (például túl sárgának), akkor próbálja meg megváltoztatni az árnyalatot.

# Telítettség

A telítettség csökkentése a képet kevésbé színessé teszi. Ha a színek túl élénkek, akkor próbálja meg csökkenteni a telítettséget.