Julita Inca
yrazes@gmail.com 2011
Ekaterina Gerasimova
kittykat3756@gmail.com 2011, 2013
Készítsen egymás után több képet egy gombnyomással Sorozat módban. Váltson pózt minden kép előtt!
Kelemen Gábor
kelemeng at gnome dot hu 2011, 2012, 2013, 2014.
Meskó Balázs
mesko dot balazs at fsf dot hu 2021.

# Fényképek készítése gyors egymásutánban

A Sorozat mód használatával egymás után automatikusan több fényképet készíttethet. Külön vicces, ha a képek közt pózt vált! A Sorozat mód használatához:

Győződjön meg róla, hogy Sorozat módban van. Ebben az esetben a képernyő bal oldalán ki van jelölve a Sorozat gomb.

Nyomja meg a Több fénykép készítése webkamerával gombot az alsó panel közepén, vagy a szóközt a fényképezés megkezdéséhez.

Alapesetben négy fénykép készül, egy másodperc késleltetéssel és visszaszámlálással a fényképek közt.

A felvétel leállításához nyomja meg újra ugyanazt a gombot. A felvétel leállítható az Esc vagy szóköz billentyűkkel is.

# A Sorozat beállításainak módosítása

Megváltoztathatja, hogy hány fénykép készüljön egy-egy sorozatban, valamint a fényképek közti késleltetést:

Nyomja meg az ablak jobb felső sarkában lévő menügombot, és válassza a Beállítások Felvétel lehetőséget.

Szerkessze a beállításokat:

## Visszaszámlálás

Visszaszámlálás háromtól a fénykép készítése előtt.

## Vaku villantása

A képernyő felvillan a fénykép készítésekor.

## Fényképek száma

Az egy sorozatban készítendő fényképek száma.

## Késleltetés a fényképek között (mp)

A késleltetés két fénykép között. Ha a Visszaszámlálás be van kapcsolva, akkor ezt a késleltetést négy másodperc fölé kell állítani, hogy hatása legyen.